CELEX ID: 32010D0478
Publication Date: 2010-07-26

Document Text:
NÕUKOGU OTSUS,
26. juuli 2010,
Euroopa Ühenduse ja Šveitsi Konföderatsiooni vahelise audiovisuaalvaldkonda käsitleva lepingu, millega kehtestatakse tingimused Šveitsi Konföderatsiooni osalemiseks ühenduse programmis MEDIA 2007, ja lõppakti sõlmimise kohta
(2010/478/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 166 lõiget 4 ja artikli 173 lõiget 3, koostoimes artikli 218 lõike 6 punktiga a,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Komisjon on Euroopa Ühenduse nimel pidanud Šveitsi Konföderatsiooniga läbirääkimisi audiovisuaalvaldkonda käsitleva lepingu, millega kehtestatakse tingimused Šveitsi Konföderatsiooni osalemiseks ühenduse programmis MEDIA 2007 (edaspidi „leping”), ja lõppakti üle.
(2)
Leping ja lõppakt kirjutati ühenduse nimel alla 11. oktoobril 2007 eeldusel, et need sõlmitakse hilisemal kuupäeval, ning neid on ajutiselt kohaldatud alates 1. septembrist 2007 kooskõlas nõukogu otsusega 2007/745/EÜ (1).
(3)
Lissaboni lepingu 1. detsembril 2009 jõustumise tulemusena on Euroopa Liit asendanud Euroopa Ühenduse ja on selle õigusjärglane.
(4)
Leping tuleks heaks kiita,
ON VASTU VÕTNUD KÄESOLEVA OTSUSE:
Artikkel 1
Liidu nimel kiidetakse heaks Euroopa Ühenduse ja Šveitsi Konföderatsiooni vaheline audiovisuaalvaldkonda käsitlev leping, millega kehtestatakse tingimused Šveitsi Konföderatsiooni osalemiseks ühenduse programmis MEDIA 2007 (2) (edaspidi „leping”).
Artikkel 2
Nõukogu eesistuja saadab liidu nimel lepingu artiklis 13 ettenähtud teatise (3) ning esitab järgmise teate:
„Lissaboni lepingu 1. detsembril 2009 jõustumise tulemusena on Euroopa Liit asendanud Euroopa Ühenduse ja on selle õigusjärglane, võttes nimetatud kuupäevast üle kõik Euroopa Ühenduse õigused ja kohustused. Seega tuleb vajadusel korral lepingu tekstis esinevaid viiteid Euroopa Ühendusele käsitada viidetena Euroopa Liidule.”
Artikkel 3
Lepingu artikliga 8 ettenähtud ühiskomitees esindab liitu komisjon.
Artikkel 4
Leping on seotud seitsme kokkuleppega, mis kirjutati Šveitsiga alla 21. juunil 1999 ning sõlmiti nõukogu ja komisjoni otsusega 2002/309/EÜ, Euratom (4).
Kui esimeses lõigus osutatud kokkulepped lõpetatakse, siis vastavalt lepingu artiklile 12 lepingut ei uuendata ega peeta selle üle uusi läbirääkimisi.
Artikkel 5
Käesolev otsus jõustub selle vastuvõtmise päeval.
Artikkel 6
Käesolev otsus avaldatakse Euroopa Liidu Teatajas.
Brüssel, 26. juuli 2010

EuroVoc Classification:
Level 1: 100150
100149
100161
100144
Level 2: 100277
100221
100213
100283
100282
100176
Level 3: 2459
122
5442
4060
2106
2473
913
187
All Concepts: 2459
4060
4324
5191
5315